[{"text_idx": "#000005", "text": "Mae\u2019r arth felen Selog wedi bod yn hyrwyddo recordiadau o straeon Cymraeg i blant ers tro, ond bellach mae ap newydd Hoff Lyfrau Selog yn cynnig recordiad o 14 stori i gyd-fynd a\u0302 llyfrau Alun yr Arth a Rwdlan. Yn ogystal mae ap newydd Canu Selog yn cynnig 14 ca\u0302n boblogaidd Gymraeg i blant gan amrywio o hwiangerddi glin mam a dad megis \u2018Gee Ceffyl Bach\u2019 a \u2018Dau Gi Bach\u2019, i ganeuon poblogaidd stadiwm pe\u0302l-droed a rygbi, megis \u2018Sosban Fach\u2019 a\u2019r anthem genedlaethol. Gellir lawrlwytho\u2019r apiau am ddim ar gyfer ffo\u0302nau, a thabledi a chyfarpar arall Android neu iPhone."}, {"text_idx": "#000007", "text": "Dywedodd Lefi Gruffudd o wasg y Lolfa, \u201cBu\u0302m eisoes yn cydweithio gyda Menter Iaith Mo\u0302n wrth iddynt recordio rhai o lyfrau ein hawduron ar gyfer stori Gymraeg wythnosol ar Mo\u0302nFM. Mae datblygiad yr ap newydd yma\u2019n gyffrous iawn, gan ei fod yn cynnig cyfle i rieni di-Gymraeg ar draws Cymru i gefnogi eu plant wrth iddynt ddod a llyfrau Cymraeg Rwdlan neu Alun yr Arth i\u2019w darllen o\u2019r ysgol.\u201d"}, {"text_idx": "#000008", "text": "Yn o\u0302l Alun Davies AC, y Gweinidog dros y Gymraeg: \u201cMae hwn yn esiampl dda o fentrau\u2019n gwrando ac yn ymateb i anghenion lleol, gan greu adnoddau gellir eu defnyddio ar draws Cymru. Rwy\u2019n edrych ymlaen yn fawr at gael ymweld a\u0302\u2019r Eisteddfod a chael lansio\u2019r ap canu a\u2019r ap llyfrau Selog, ac rwyf yn falch y bydd modd i deuluoedd Cymraeg a di-Gymraeg eu mwynhau.\u201d"}]